Браун Михаил Петрович

**Браун Михаил Петрович** (26 февраль 1903 йыл — 27 август 1977 йыл) — СССР ғалимы, техник фәндәр докторы (1953), профессор (1954).

Ҡорос һәм иретмәләр, комплекслы ҡатыштырылған ҡоростарҙы булдырыу,  фрактографик анализ ысулдарын төҙөү проблемаларына ҡағылышлы  күп кенә хеҙмәттәр, шулай уҡ патенттарт һәм уйлап  табыуҙар авторы

## Биографияһы
Михаил Петрович Браун 1903 йылдың  13 февралендә (яңы стиль буйынса 26 февраль) Ставрополдә  тыуған

### Белеме
1929 йылда  Дон политехник институтын (хәҙерге Көньяҡ-Рәсәй дәүләт политехник университеты)   тамамлай.

1946 йылда «Цементирующим стали»  тигән темаға  кандидатлыҡ диссертацияһын яҡлай, ул 1948 йылда шул уҡ исем менән баҫылған китаптың  нигеҙендә ята. 1952 йылда «Природа излома перегретой стали»  темаһына докторлыҡ диссертацияһы яҡлай, унда СССР-ҙа тәүге тапҡыр углеродтың һәм легирлаусы элементтарҙың микробойҙайҙың төҙөлөшөнә йоғонтоһо, шулай уҡ боролма структураның  ҡоростоң динамик һәм статистик йәбешкәклеге менән бәйләнеше тураһында тәғлимәттең төп ҡағиҙәләре әйтеп бирелә. 1954 йылда диссертация материалдары шул уҡ  исемле монографияла баҫылып сыға.

### Эшмәкәрлеге

Институтты тамамлағандан һуң Новочеркасск машиналар эшләү заводында  инженер  (1929—1931),  «Ҡыҙыл Октябрь» заводында инженер-тикшеренеүсе (Сталинград; 1931—1935),  Сталинград тракторҙар заводында лаборатория мөдире (1935—1942), «Уралмаш» заводының үҙәк лабораторияһында начальник (Свердловск; 1942—1951)  булып эшләй. 1930—1931 йылдарҙа  бер үк ваҡытта Төньяҡ-Кавказ тау-металлургия һәм Новочеркасск авиация институттарында, шулай уҡ 1934—1940   йылдарҙа Сталинград  инженер-техник хеҙмәткәрҙәрҙең ( ИТХ) квалификацияһын күтәреү институтында   уҡыта. 1944 йылдан  ВКП(б)/КПСС ағзаһы.

Михаил Петрович 1951 йылдан алып Киевта йәшәй һәм эшләй. 1951—1955 йылдарҙа УССР Фәндәр академияһы Ҡара металлургия институты директоры урынбаҫары; в 1955—1971 йылдарҙа — директор урынбаҫары, 1971—1977 йылдарҙа — УССР Фәндәр академияһы Ҡойоу институтының легирлау һәм иретмәләрҙең структуралы әүерелеүе бүлегенең мөдире була.   Бер үк ваҡытта Украина ауыл жухалығы академияһының металдар технологияһы кафедраһы менән етәкселек итә (1955—1971 йылдарҙа, хәҙер Биоресурстар һәм тәбиғәтте файҙаланыу милли университеты).   Металдарҙы  термик  эшкәртеү һәм металдарҙы өйрәнеүсе фән  буйынса Киев фәнни мәктәбенә нигеҙ һала. Киев бүлеге етәксеһе булған фәнни-техник йәмғиәте машиналар төҙөү сәнәғәте «Машпром» машиналар төҙөү сәнәғәте ғилми-техник йәмғиәтенең Киев бүлексәһе етәксеһе була. .

1977 йылдың 27 авгусында  Киевта вафат була. Ҡаланың Байков зыяратында ерләнә (участка № 33). Улы —  шулай уҡ  ғалим-физик, Украинаның Милли фәндәр академияһы  ағзаһы, Украина Дәүләт премияһы лауреаты.

Фәндә һәм педагогик эшмәкәрлегендә юғары ҡаҙаныштары өсөн М.П. Браунға УССР-ҙың атҡаҙанған фән эшмәкәре тигән исем бирелә (1973). Шулай уҡ Е. О.   Патон исемендәге премияға  лайыҡ була (1974) һәм миҙалдар менән бүләкләнә.

## Сығанаҡтар

* Українська радянська енциклопедія : у 12 т. / гол. ред. М. П. Бажан; редкол.: О. К. Антонов та ін. — 2-ге вид. — К. : Головна редакція УРЕ, 1974—1985.
* *Кондратюк С. Є.* Михайло Петрович Браун // МОМ. 1998. № 1–2.
* *Опальчук А. С.* Браун Михайло Петрович // Вчені у галузях механізації, електрифікації та меліорації. К., 2000.

## Иҫкәрмәләр

## Һылтанмалар

* БРА́УН Михайло Петрович